
专诪讘"谉

诪转谞讬': 讞诪砖 注砖专讛 谞砖讬诐 讻讜'. 专讘讜转讬谞讜 讛爪专驻转讬诐 讝"诇 讛拽砖讜 讜诇转谞讬 讟"讝 讻讙讜谉 诪讙专砖 讗转 讗砖转讜 注诇 诪谞转 砖诇讗 转谞砖讗讬 诇专讗讜讘谉 讜谞砖讗转 诇砖诪注讜谉 讜诪转 讜谞驻诇讛 诇驻谞讬 专讗讜讘谉 讚诪讙讜 讚讛讬讗 讗住讜专讛 爪专转讛 讗住讜专讛 注诇讬讜 讜讗注"驻 砖讝讜 拽讜砖讬讗 砖诇 拽谞讟讜专 讚诪转谞讬' 转谞讗讬谉 诇讗 拽转谞讬 讗讘诇 谞"诇 讘讚讬谞讜 砖爪专转讛 诪转讬讬讘诪转 砖讗讬谉 讝讜 爪专转 注专讜讛 讻诇诇 讗诇讗 讝讜 讙专讜砖讛 讙诪讜专讛 讗爪诇 专讗讜讘谉 讻砖讗专 讻诇 讛讗谞砖讬诐 讜诪砖讜诐 转谞讗讬 讘注诇诪讗 讗住讜专讛 注诇讬讜 砖诇讗 讬讘讟诇 讗转 讙讬讟讛 诪诪谞讜 讜诪讻诇 讗讚诐 讜讗"转 讗讬谞讛 讘讙专讜砖讛 讗爪诇讜 讛讜讬讗 诇讱 爪专转讛 爪专转 注专讜讛 砖诇讗 讘诪拽讜诐 诪爪讜讛 讚讛讗 诇讗 专诪讬讗 注专讜讛 拽诪讬讛 诇讬讘讜诐 讗诇讗 砖讛讬讗 讙专讜砖讛 讗爪诇讜 讜讚讗讬 讻讚驻讬专砖讬' 讜讛讻讬 讗讬转讗 讘讙讬讟讬谉 诪讬讛讜 讘砖谞驻诇讛 诇驻谞讬讜 讘诇讗 爪专讛 讗谞讬 诪住讜驻拽 讗诐 爪专讬讻讛 讞诇讬爪讛 诪诪谞讜 讻讬讜谉 讚诪讙讜专砖转 讗爪诇讜 讗讜 讻讬讜谉 砖讗讬谞讜 注讜谞讛 诇讬讘讜诐 讗讬谞讜 注讜诇讛 诇讞诇讬爪讛 讜讻谉 谞专讗讛 讗诇讗 砖爪专讬讱 转诇诪讜讚.
砖讜讘 诪爪讗转讬 拽讜砖讬讗 砖诇讛诐 讝"诇 诪讜讝讻专转 讘讬专讜砖' 讘讙讬讟讬谉 讛讬转讬讘 专' 讞谞谞讬讗 讘砖诐 专' 驻谞讞住 谞转谞讬 讟"讝 谞砖讬诐 讘专' 讗诇讬注讝专 讗"诇 讻讘专 讗转诪专 讟注诪讗 转诪谉 讛转讜专讛 讗讜住专转讛 注诇讛 讘专诐 讛讻讗 讛讜讗 讗讜住专转讛 注诇讬讜 驻讬' 讘讞讜抓 讗讬讬专讜 讜拽讗诪专 讚讻讬讜谉 讚讘注诇 讗住专讛 诇讜 诪砖讜诐 讗砖转 讗讬砖 讗讬谉 讝讜 爪专转 注专讜讛 砖诇 讬讘讜诐 讻讚驻专讬砖讬转 讘注诇 诪谞转 讜诪讬讛讜 讘讙诪专讗 讚讬诇谉 讘讞讜抓 诪转讬专讛 诇讛转讬讘诐 讜讻谉 讘诪住拽谞讗 讚讬专讜砖诇诪讬. 



驻讜讟专讜转 爪专讜转讬讛谉 讜爪专讜转 爪专讜转讬讛谉 讜讻讜' 注讚 住讜祝 讛注讜诇诐. 讬砖 砖讜讗诇讬谉 讻讗谉 注讚 住讜祝 讛注讜诇诐 诇"诇 讻诪讜 砖讻讱 讛拽砖讜 讘讙诪专讗 讘专讬砖 驻' 讜讗诇讜 拽讚砖讬诐 讘诪住' 转诪讜专讛 (讚祝 讬"讝) 讻讬讜谉 讚转谞讗 讜诇讚谉 讜讜诇讚 讜诇讚谉 注讚 住讜祝 讛注讜诇诐 诇"诇 讜诪转专爪讬诐 讛讻讗 讗讬爪讟专讬讱 住讚"讗 诇爪专讜专 转专转讬 诪砖诪注 拽诪"诇.
讜诇讗讜 诪讬诇转讗 讛讬讗 讞讚讗 讚诇爪专讜专 讗讜 讞讚讗 诪砖诪注 讗讜 注讚 住讜祝 讛注讜诇诐 诪砖诪注 诪讚诇讗 讻转讬讘 诇爪讜专 讜讻讚诪驻专砖 专讘 讬讛讜讚讛 注诇讛 (讚祝 讬"讙) 讜注讜讚 讚讛讗 诇专讘 讗砖讬 诪住讘专讗 谞驻拽讗 讻讚诪驻专砖 讻讙诪专讗 爪专讛 诪"讟 讚讘诪拽讜诐 注专讜讛 拽讬讬诪讗 爪专转 爪专讛 谞诪讬 讘诪拽讜诐 爪专讛 拽讬讬诪讗 讜讻谉 注讚 住讜祝 讛注讜诇诐 诪讛讱 住讘专讗 谞驻拽讗 讗诇讗 诇讬砖谞讗 讚转谞讗 诇诪讬转谞讬 注讚 住讜祝 讻诇 讛讚讜专讜转 讜讛转诐 讘转诪讜专讛 诪砖讜诐 讚转谞讗 讻诪讛 讝讬诪谞讬 讜诇讚讜转 讜诇讗 转谞讬讗 讘讛讜 注讚 住讜祝 讛注讜诇诐 诪砖"讛 讘注讬 诪讬谞讬讛 诪"砖 讘砖讗专 讚讜讻转讬 讚诇讗 转谞讬 讛讻讬.





专砖讘"讗

讞诪砖 注砖专讛 谞砖讬诐 驻讜讟专讜转 爪专讜转讬讛谉 讻讜'. 讛拽砖讜 讘转讜住驻讜转 (诇讛诇谉 讬讘诪讜转 讬, 讗) 讚"讛 诇注讜诇诐 讜讙讬讟讬谉 驻讘, 讘 讚"讛 讗驻讬诇讜) 讜谞讬转谞讬 砖砖 注砖专讛, 讜讻讙讜谉 讛诪讙专砖 讗转 讗砖转讜 注诇 诪谞转 砖诇讗 转谞砖讗 诇专讗讜讘谉 讜讛诇讻讛 讜谞砖讗转 诇砖诪注讜谉 讗讞讬讜, 讜诪转 讜谞驻诇讛 诇驻谞讬 专讗讜讘谉 诇讬讘讜诐, 讚诪转讜讱 砖讛讬讗 讗住讜专讛 爪专转讛 讗住讜专讛. 讜讬砖 诇讜诪专 讚讝讜 讜讚讗讬 讗讬谞讛 驻讜讟专转 诇讗 诪谉 讛讞诇讬爪讛 讜诇讗 诪谉 讛讬讘讜诐, 诇驻讬 砖讗讬谉 驻讜讟专转 爪专讛 讗诇讗 注专讜讛 讙诪讜专讛 讻讗讞讜转 讗砖讛 砖讛转讜专讛 讗住专讛 注诇讬讜, 讗讘诇 讝讜 砖讗讬谞讛 讗住讜专讛 讗诇讗 诪讞诪转 转谞讗讬 讘诇讘讚, 讜诪讙讜专砖转 讙诪讜专讛 讛讬讗 讗爪诇 讛讻诇, 讗诇讗 砖讗讬谞讛 讬讻讜诇讛 诇讛转讬讬讘诐 讛讬讗 注爪诪讛 诪讞诪转 转谞讗讜 砖诇 讝讛 讜讻讚讬 砖诇讗 讬讘讟诇 讛讙讟 诇诪驻专注 诇讙诪专讬, 讘讻讬 讛讗 讜讚讗讬 讗讬谉 驻讜讟专转 爪专转讛 讗诇讗 讞讜诇爪转 讗讜 诪转讬讬讘诪转. 讜讙讚讜诇讛 诪讝讜 讗诪专讜 讘讬专讜砖诇诪讬 讘讙讬讟讬谉 驻专拽 讛诪讙专砖 (讛"讗) 砖讛拽砖讜 砖诐 讘讝讜 讻讚讙专住讬谞谉 讛转诐, 讛转讬讘 专' 讞谞谞讬讛 讘砖诐 专' 驻谞讞住 讜谞讬转谞讬 砖砖 注砖专讛 谞砖讬诐 讻专' 讗诇讬注讝专 (讙讬讟讬谉 驻讘, 讗), 讻诇讜诪专 讚讗诪专 讛诪讙专砖 讗转 讗砖转讜 讜讗诪专 诇讛 讛专讬 讗转 诪讜转专转 诇讻诇 讗讚诐 讗诇讗 诇讝讛 讛专讬 讝讛 讙讟, 讜住讘专讜讛 讘讬专讜砖诇诪讬 讚讘讞讜抓 驻诇讬讙讬 讜讗驻"讛 拽讗 诪讻砖专 专讘讬 讗诇讬注讝专, 讜诪砖谞讬 讻讘专 讗转诪专 讟注诪讗 转诪谉 讛转讜专讛 讗讜住专转讛 注诇讬讜 讘专诐 讛讻讗 讛讜讗 讗讜住专讛 注诇讬讜. 讻诇讜诪专, 讘砖讬讜专 讝讛 讜讗讬谞讜 讻讗住讜专 讙诪讜专 讗诇讗 讻注讬谉 转谞讗讬, 讜讗讬谉 爪专转 讗住讜专 转谞讗讬 驻讟讜专讛, 讜讗祝 注诇 驻讬 砖讝讜 谞专讗讬转 讬讜转专 讻注专讜讛 砖诪砖讬讬专 讘讙讬讟讜, 讜讻诇 砖讻谉 讘注诇 诪谞转 讚诇讻讜诇讬 注诇诪讗 讗讬谞讛 驻讜讟专转 爪专转讛, 砖讛专讬 诪讙讜专砖转 讙诪讜专讛 讛讬讗 讗爪诇 讛讻诇 讗诇讗 砖讛转谞讛 注诇讬讛 转谞讗讬 诪诪拽讜诐 讗讞专. 讜诪砖诪注 讜讚讗讬 讛讻讬 诪讚诇讗 讗拽砖讜 诇讛 讘讬专讜砖诇诪讬 讘注诇 诪谞转 讜诇讻讜诇讬 注诇诪讗.
讜诪住转讘专讗 诇讬 讚讗驻讬诇讜 讛讬讗 注爪诪讛 讞讜诇爪转, 讜讗讬谉 讗谞讬 拽讜专讗 讘讝讜 讻诇 砖讗讬谞讛 注讜诇讛 诇讬讘讜诐 讗讬谞讛 注讜诇讛 诇讞诇讬爪讛, 讚讘转谞讗讬谉 诇讗 拽讗 诪讬讬专讬 拽专讗, 讜诇讗 讗诪专讬谞谉 讗诇讗 讘讗讬住讜专 注专讜讛, 讗讘诇 讘讝讜 砖讗讬住讜专 讚讘专 讗讞专 讙专诐 诇讛 诇讛讗住专 讚讛讬讬谞讜 转谞讗讬, 讞讜诇爪转 讗祝 注诇 驻讬 砖讗讬谞讛 诪转讬讘诪转. 讜讗祝 注诇 驻讬 砖讗祝 讝讜 讗诐 注诪讚讛 讜谞砖讗讛 诇讝讛 砖谞讗住专讛 注诇讬讜 谞诪爪讗 讙讟 讘讟诇 讜转讗住专 诇讜 讗讬住讜专 注专讜讛, 诪讻诇 诪拽讜诐 讗讬谉 讗讬住讜专讛 注讻砖讬讜 讗诇讗 诪讞诪转 转谞讗讜 讜诇讗 诪讞诪转 注专讜讛 砖讛专讬 讙讬讟讛 讙诪讜专, 讜讗讬谉 讻讗谉 砖讬讜专 讘讙讟 诪讬讚讬 讚讛讜讛 讗转谞讗讬谉 讚注诇诪讗. 讜讛专讬 讝讜 讻谞讜讚专转 讛谞讗讛 诪讬讘诪讛 讘讞讬讬 讘注诇讛 讚转谞谉 讘驻专' 讘"砖 (诇讛诇谉 讬讘诪讜转 拽讬讗, 讘) 讻讜驻讬谉 讗讜转讜 砖讬讞诇讜抓 诇讛, 讜讛专讬 讝讜 讗讬谞讛 注讜诇讛 诇讬讘讜诐 讚讘专 转讜专讛 讚拽讬讬诪讗 注诇讬讛 讘诇讗讜 讜注砖讛 讜讗祝 注诇 驻讬 讻谉 注讜诇讛 诇讞诇讬爪讛 诪砖讜诐 砖讚讘专 讗讞专 讙专诐 诇讛 诇讬讗住专. [注讬' 专砖讘"讗 诇讛诇谉 (讬讘诪讜转 讻, 讘) 讚"讛 讗诇讗 讘砖诐 讘讛"讙 讜讘转砖讜' 讞"讜 住讬' 讻"讗 讜注讬' 砖注讛"诪 讛诇' 讬讘讜诐 驻"讜 讛讬"讗, 讗讘"诪 住讬' 拽注"讚 讜讘讗专 讬爪讞拽 讬讜专"讚 住讬' 讻'].
讜讗讬 拽砖讬讗 诇讱 讗诐 讻谉 诪讗讬 拽讗 诪拽砖讛 专' 讟专驻讜谉 注诇讬讛 讚专讘讬 讗诇讬注讝专 讘专"驻 讛诪讙专砖 (讙讬讟讬谉 驻讜, 讗) 讛专讬 砖讛诇讻讛 讝讜 讜谞砖讗转 诇讗讞讬讜 砖诇 讝讛 讜诪转 讘诇讗 讘谞讬诐 诇讗 谞诪爪讗 诪转谞讛 注诇 诪讛 砖讻转讜讘 讘转讜专讛, 讜诪讗讬 拽讜砖讬讗 讚讛讗 诪拽讬讬诪讗 诪爪讜转 讬讘诪讬谉 讘讞诇讬爪讛. 诇讗 讛讬讗, 讚讞诇讬爪讛 讘诪拽讜诐 讬讘讜诐 诇讗讜 讻诇讜诐 讛讬讗, 讜讻讚讗诪专讬谞谉 诇拽诪谉 讘驻专拽 讻讬爪讚 (讬讘诪讜转 讻讗, 讗) 讙诪专讗 讗诇诪谞讛 诇讻讛谉 讙讚讜诇. 讜讻讬讜谉 讚诪讞诪转 转谞讗讜 诇讗 讗驻砖专 诇讛 讗诇讗 讘讞诇讬爪讛 讚讬讬拽讗 讜诇讗 讘讬讘讜诐, 讻诪讗谉 讚诪转谞讛 注诇 诪讛 砖讻转讜讘 讘转讜专讛 讛讜讗. 讜注讜讚 讚讘讚注转 讬讘诐 转诇讛 专讞诪谞讗 讗讬 讘注讬 诇讬讬讘讜诪讬 讬讬讘诐 讜讗讬 诇讗 诇讬讞诇讬抓. 讜讛讻讗 讗祝 注诇 讙讘 讚讘注讬 讬讘诐 诇讬讘讜诪讬 诇讗 诪爪讬 诇讬讘讜诪讬 诪讞诪转 转谞讗讜 砖诇 讝讛, 讜讛诇讻讱 诪转谞讛 注诇 诪"砖 讘转讜专讛 讛讜讗 讻谞"诇. 讗诇讗 砖专讗讬转讬 诇讛专诪讘"谉 谞专"讜 (讘讚"讛 诪转谞讬) 砖谞住转驻拽 讘讚讘专 讝讛, 讜诪讟讬谉 讚讘专讬讜 诇驻讜讟专讛 诪谉 讛讞诇讬爪讛 讜诪谉 讛讬讘讜诐, 讚讻诇 砖讗讬谞讛 注讜诇讛 诇讬讘讜诐 讗讬谞讜 注讜诇讛 诇讞诇讬爪讛. 讜讗讬谉 讚注转谞讜 诪讻专注转 讘诪拽讜诪讜.



 讛讗 讚拽转谞讬 驻讜讟专讜转 爪专讜转讬讛谉 讜爪专讜转 爪专讜转讬讛谉 注讚 住讜祝 讛注讜诇诐. 诇讬砖谞讗 讚转谞讗 讛讜讗 诇诪转谞讬 讛讻讬, 讜讗祝 注诇 讙讘 讚讘转诪讜专讛 专讬砖 驻专拽 讜讗诇讜 拽讚砖讬诐 (讬讝, 讘) 讛拽砖讜 讘讙诪专讗 讻讬讜谉 讚转谞讗 讜诇讚讬讛谉 讜讜诇讚 讜诇讚讬讛谉 注讚 住讜祝 讛注讜诇诐 诇诪讛 诇讬, 讛转诐 诪砖讜诐 讚转谞讗 讻诪讛 讝诪谞讬 讜诇讚讜转 砖诇诪讬诐 讜诇讗 转谞讗 讘讛讜 注讚 住讜祝 讛注讜诇诐, 诪砖讜诐 讛讻讬 讘注讬 诪讗讬 砖谞讗 讛讻讗 讚转谞讬 讛讻讬 讜诪讗讬 砖谞讗 讘砖讗专 讚讜讻转讗 讚诇讗 转谞讬 讛讻讬. 讗诇讗 讚拽砖讬讗 诇讬 讛讗 讚转谞谉 讘驻专拽 注砖专讛 讬讜讞住讬谉 (拽讬讚讜砖讬谉 注讝, 讗) 讘转 讞诇诇 讝讻专 驻住讜诇 诇讻讛讜谞讛 诇注讜诇诐. 讜讗讬讘注讬讗 诇谉 讘讙诪专讗 诪讗讬 诇注讜诇诐, 讚讗诇诪讗 讘讚讜拽讗 转谞讬 诇讬讛, 讜讗驻砖专 诪砖讜诐 讚讛讚专 转谞讬 诇讬讛 讛转诐 讬砖专讗诇 砖谞砖讗 讞诇诇讛 讘转讜 讻砖专讛 讜讞诇诇 砖谞砖讗 讘转 讬砖专讗诇 讘转讜 驻住讜诇讛 诇讻讛讜谞讛, 讜诇讗 转谞讗 诇注讜诇诐 讗讬讘注讬讗 诇讬讛 讗诪讗讬 转谞讬 诇讬讛 讘专讬砖讗. 讗讘诇 讛讗 讚转谞谉 讘驻专拽 讛讻讜转讘 (讻转讜讘讜转 驻讙, 讗) 诇注讜诇诐 讛讜讗 讗讜讻诇 驻讬专讬 驻讬专讜转 注讚 砖讬讻转讜讘 诇讛 讜讘驻讬专讬 驻讬专讜转讬讛谉 注讚 住讜祝 讻诇 讛注讜诇诐 讜讗讬讘注讬讗 诇谉 (砖诐 驻讙, 讗) 诇诪讗讬 转谞讗 转专转讬. 讛转诐 诪砖讜诐 讚转谞讗 注讚 砖讬讻转讜讘 讚诪砖诪注 讚讚讜拽讗 转谞讬 诇讬讛.



讘转讜. 驻专砖"讬 讝"诇 (讘讚"讛 讜讗诐 讞诪讜转讜) 讘转讜 诪讗谞讜住转讜 诪砖讜诐 讚讘转讜 诪谞砖讜讗转讜 转讬驻讜拽 诇讬讛 讚讘转 讗砖转讜 讛讬讗 讚转谞讬 诇讬讛 讘诪转谞讬转讬谉 讘转专 讛讻讬谉, 讗讘诇 讘转讜 诪讗谞讜住转讜 诇讬转讗 讘讻诇诇 讗砖转讜 讚讗砖讛 诪讗讬砖讜转 诪砖诪注. 讜讘讜讚讗讬 讚讛讗讬 讘转讜 讚讗讬讬转讬' 诪讚专砖讗 讻讚讗讬转讗 讘专讬砖 讙诪专讬谉 (诇讛诇谉 讬讘诪讜转 讙, 讗) 讘转讜 诪讗谞讜住转讜 讛讬讗, 讚拽专讗 讚注专讜转 讘转 讘谞讱 讗讜 讘转 讘转讱 讚诪讬谞讛 讚专砖讬谞谉 诇讛 讘讛谞讛 讛谞讛 讝诪讛 讝诪讛, 讘讘转 讘转讜 诪讗谞讜住转讜 讛讬讗, 讜讻讚讚专讬砖 专讘讗 讘驻专拽 讻讬爪讚 (诇讛诇谉 讬讘诪讜转 讻讘, 讘) 讻转讬讘 注专讜转 讘转 讘谞讱 讗讜 讘转 讘转讱 诇讗 转讙诇讛, 讛讗 讘转 讘谞讛 讚讬讚讛 讘转 讘转讛 讚讬讚讛 讙诇讬, 讜讻转讬讘 注专讜转 讗砖讛 讜讘转讛 讗转 讘转 讘谞讛 讜讗转 讘转 讘转讛, 诇讗 拽砖讬讗 讻讗谉 讘讘转讜 诪谉 讛讗讜谞住讬谉 讻讗谉 讘讘转讜 诪谉 讛谞砖讜讗讬谉. 讜诪讬讛讜 讗讬讻讗 诇诪讬讚拽 诪讚讗诪专讬谞谉 讘讙诪专讗 (讟, 讘) 讙讘讬 讻诇诇讗 讚专' 讞讬讬讗 讚讗诪专 讘讻讜诇谉 讗谞讬 拽讜专讗 讘讛讜 讛讗住讜专 诇讝讛 诪讜转专 诇讝讛 讜讗讞讜转讛 砖讛讬讗 讬讘诪转讛 专讘 讬讛讜讚讛 诪转专讙诐 诪讞诪讜转讜 讜讗讬诇讱 讗讘诇 砖讬转讗 讘讘讬 讚专讬砖讗 诇讗, 讻讬讜谉 讚讘转讜 讘讗讜谞住讬谉 诪砖讻讞转 诇讛 讘谞砖讜讗讬谉 诇讗 诪砖讻讞转 诇讛 讘谞砖讜讗讬谉 拽讗 诪讬讬专讬 讘讗讜谞住讬谉 诇讗 拽讗 诪讬讬专讬. 讜讬砖 诇讜诪专 讚诇诪讗谉 讚转谞讬 讻诇诇讗 讚专' 讞讬讬讗 讗驻讬诇讜 讘砖讬转讗 讘讘讬 讚专讬砖讗. 讘转讜 诇讗 拽讗 诪讬讬专讬 讗诇 讚讜拽讗 讘讘转讜 诪谉 讛讗讜谞住讬谉, 讜讘转 讗砖转讜 讚讜拽讗 讘转 讗砖转讜 诪讗讬砖 讗讞专, 讜讛诇讻讱 诇专讘 讬讛讜讚讛 诇讗 谞讬讞讗 诇讬讛 诇讗讜拽诪讬 诪转谞讬转讬谉 讚讜拽讗 讘讘转讜 诪谉 讛讗讜谞住讬谉 讜诇讗 诪谉 讛谞砖讜讗讬谉. 讗讘诇 诇诪讗谉 讚诇讗 诪转专讙诐 诇讛 讗专讬砖讗, 诪转谞讬转讬谉 讘讻诇 讘转 拽讗 诪讬讬专讬 讘讬谉 讘讗讜谞住讬谉 讘讬谉 讘谞砖讜讗讬谉, 讗诇讗 讚爪专讬讻讜转讗 讚讬讚讛 诇讬转讗 讗诇讗 诪谉 讛讗讜谞住讬谉, 讚讗诇讜 诪谉 讛谞砖讜讗讬谉 诪讘转 讗砖转讜 砖诪注讬谞谉 诇讛. 讜诪讬讛讜 诇讻砖转诪爪讗 诇讜诪专 讚讘讘转讜 诪谉 讛谞砖讜讗讬谉 拽讗诪专 诇讗 转拽砖讬 诇讱, 讚诪讘转 讗砖转讜 讚转谞讬 讘诪转谞讬转讬谉 讘转专 讛讻讬 谞驻拽讗, 诪砖讜诐 讚讗讜专讞讗 讚转谞讗 讛讜讗 讘讛讻讬 讚转谞讗 讘转讜 砖讛讬讗 讘转 讗砖转讜 讜讘转 讗砖转讜 砖诇讗 讘转讜.



讜讗砖转 讗讞讬讜 砖诇讗 讛讬讛 讘注讜诇诪讜. 讗住讬拽谞讗 讘驻专拽 讻讬爪讚 (讬讞, 讘) 讘讬谉 谞讜诇讚 讜讗讞专 讻讱 讬讬讘诐 讘讬谉 讬讬讘诐 讜讗讞专 讻讱 谞讜诇讚. 讜驻诇讜讙转讗 讚专讘谞谉 讜专' 砖诪注讜谉 讛讬讗 讛转诐 讘讬讘诐 讜讗讞专 讻讱 谞讜诇讚 讜拽讬讬诪讗 诇谉 讻专讘谞谉.





专讬讟讘"讗

讞诪砖 注砖专讛 谞砖讬诐



诪转谞讬转讬谉 讞诪砖 注砖专讛 谞砖讬诐 驻讜讟专讜转 爪专讜转讬讛谉 讜拽"诇 讜诇讬转谞讬 砖砖 注砖专讛 讻讙讜谉 讛诪讙专砖 讗转 讗砖转讜 注诇 诪谞转 砖诇讗 转谞砖讗 诇专讗讜讘谉 讜谞砖讗转 诇砖诪注讜谉 讗讞讬讜 讜诪转 讘诇讗 讘谞讬诐 讜谞驻诇' 诇驻谞讬 专讗讜讘谉 讜讛讗 谞诪讬 讗讬转' 讘爪专转 爪专讛 讚诇专讗讜讘谉 讛讜讗 讚讗住讬专讛 诪砖讜诐 转谞讗讜 砖诇 专讗砖讜谉 讗讘诇 诇砖讗专 讗讞讬诐 砖专讬讗. 转讬专爪讜 讘转讜住' 讚讘转谞讗讬 诇讗 诪讬讬专讬 讜讛谞讻讜谉 砖讗讬谉 注专讜讛 驻讜讟专转 爪专讛 讗诇讗 讻砖讛讬讗 讗住讜专' 诪讞诪' 注爪诪讛 砖讗住讜专讛 诇讘讬讗讛 诇讘"讛 拽讜讚诐 讬讘讜诐 讚讜诪讬讗 讚讗讞讜转 讗砖讛 讗讘诇 讝讗转 诪讜转专转 讛讬讗 诇专讗讜讘谉 诪讞诪转 砖讜诐 注专讜讛 拽讜讚诐 砖讬讘讗 注诇讬讛 讜讻砖讘讗 注诇讬讛 讛讜讗 讚谞转讘讟诇 讙讬讟讛 讜谞诪爪讗转 讗砖转 讗讬砖 诇诪驻专注 讛讬诇讻讱 讛讬讗 讗讬谞讛 注讜诇讛 诇讬讘讜诐 讜诇讗 诇讞诇讬爪讛 讗讘诇 讗讬谞讛 驻讜讟专转 爪专转讛 讜讻谉 讗诪专讜 讘讬专讜砖诇诪讬 讘驻' 讛诪讙专砖 注诇 讚注转讬讛 讚专' 讗诇讬注讝专 诇讬转谞讬 砖砖 注砖专讛 讜驻专讬拽讜 转诪谉 讛讬讗 讗讬住讜专' 注诇讬讜 讘专诐 讛讻讗 讛讜讗 讗讜住专讛 注诇 注爪诪讜. 注讚 住讜祝 讛注讜诇诐:



讜拽"诇 讻讬讜谉 讚拽转谞讬 爪专讜转讬讛' 讜爪专转 爪专讜转讬讛谉 讛讗 诪砖诪注 讗驻讬诇讜 讛谉 诪讗讛 讜诇诪讛 诇讬讛 诇诪转谞讬 注讚 住讜祝 讛注讜诇诐 讜讚讻讜讜转讗 讚讬讬拽讬 讘转诪讜专讛 讙讘讬 讛讗 讚拽转谞讬 讜诇讚讜转 砖诇诪讬' 拽讚讜砖讬' 讛诐 讜诇讚讜转讬讛谉 讜诇讚讬 讜诇讚讜转讬讛谉 注讚 注讜诇诐 讜驻专讻讬' 注讚 注讜诇诐 诇诪讛 诇讬 讜讬"诇 讚讗讜专讞讗 讚转谞讗 讛讜讗 诇诪转谞讬讬 诇讬砖谞讗 专讜讬讞讗 砖诇讗 诇爪讜专讱 讜讛转诐 讘转诪讜专讛 讛讜讗 讚驻专讻讬 诇讛 诪砖讜诐 讚拽转谞讬 砖讗专 讜诇讚讜转 拽讚讜砖讬' 讜诇讚讜转 讜诇讚讜转讬讛诐 讜诇讗 拽转谞讬 注讚 注讜诇诐 讜讘驻' 讛讻讜转讘 讚拽转谞讬 专' 讬讛讜讚讛 讗讜诪专 诇注讜诇诐 讗讜讻诇 驻讬专讜转 注讚 砖讬讻转讜讘 讚讬谉 讜讚讘专讬' 讗讬谉 诇讬 讘谞讻住讬讱 讜讘驻讬专讜转讬' 讜驻讬专讬 驻专讜转讬讱 注讚 注讜诇诐 讜诪砖讜诐 讚拽转谞讬 注讚 砖讬讻转讜讘 诪砖诪注 拽驻讬讚讗 讜诇讛讻讬 驻专讻讬' 注讚 注讜诇诐 诇诪讛 诇讬:



讘转讜 驻专砖"讬 讝"诇 讘转讜 诪讗专讜住转讜 讗讘诇 讘转讜 诪谞砖讜讗转讜 讛专讬 讛讬讗 讘讻诇诇 讘转 讗砖转讜 讻讚讻转讬讘 讗砖讛 讜讘转讛 诇"砖 诪诪谞讜 讜诇讗 砖谞讗 诪讗讬砖 讗讞专 讗讘诇 讘转讜 诪讗专讜住转讜 诇讗 谞驻拽讗 诪讛转诐 讚讗砖讛 讘谞砖讜讗讬诐 诪砖诪注 注"讻 讜讘讜讚讗讬 讚讬诇诪' 讚讗诪专讬' 讘讙诪专讗 讚讘转讜 注拽专 讗住讜专讗 诪讚专砖讗 讗转讬讗 拽专讜讘 讛讜讗 诇讜诪专 讚讘转讜 讛讻转讜讘 讛讻讗 讘转讜 诪讗专讜住转讜 讘诇讞讜讚 讛讬讗 讜讘转讜 讘谞砖讜讗转讜 转谞讬讗 讘讻诇诇 讘转 讗砖转讜 讚讗注"讙 讚讗驻砖专 诇讬讛 诇诪讻诇诇讬讛 注诐 讘转讜 转谞讗 谞拽讬讟 住讚专讗 讚拽专讗 讚讻讬讬诇 讘转讜 诪谞砖讜讗转讜 讘讻诇诇 讘转 讗砖转讜 讚讜讚讗讬 诪讗砖' 讜讘转讛 谞驻拽讗 讚讛讗 诇讗 讗诪专讬' 讘砖讜诐 讚讜讻转讗 讚讗转讬' 诪讚专砖讗 讗诇讗 讘转讜 诪讗专讜住转讜 讜诪讬讛讜 诪讗讬 讚拽讗诪专 诪专谉 讝"诇 讚讘转讜 诪讗专讜住转讜 诇讗 谞驻拽讗 诪讻诇诇 讗砖讛 讜讘转讛 诪砖讜诐 讚讗砖讛 讘谞砖讜讗讬讛 诪砖诪注 诇讗 讚拽 讘讛 诪专谉 讝"诇 讚讗砖' 住转诐 讻诇 讗砖讛 诪砖诪注 注讚 砖讬讗诪专 讗砖转讜 讗讜 讗砖转讱 讗讜 讗砖转 驻诇讜谞讬 讜讟注诪讗 讚诇讗 谞驻拽' 诪讛转诐 讛讬讬谞讜 诪砖讜诐 讚讻转讘 讘讛 砖讗专 讜讛讻讬 讗诪专讬 注诇讛 讘讛讚讬讗 讘专讬砖 驻专拽 讗讬谉 谞讜砖讗讬谉 讜讬"诪 讘转讜 讚拽转谞讬 讛讬讬谞讜 讘讬谉 讘转讜 诪讗专讜住转讜 讘讬谉 讘转讜 诪谞砖讜讗转讜 讜讘转 讗砖转讜 讛讬讬谞讜 讘转 讗砖转讜 诇讞讜讚 讚讟驻讬 砖讬讬讱 诇诪讬讻诇诇讗 讘讛讗讬 诪讛讗讬 讗砖转 讗讞讬讜 砖诇讗 讛讬讛 讘注讜诇诪讜 驻讬' 讚诇讬讘讜诐 诇讗 讞讝讬讬讗 讚讘注讬' 讬砖讘讜 讗讞讬诐 讬讞讚讬讜 讜讗住讜专讗 注诇讬讛 诪砖讜诐 讗砖转 讗讞 讻讚拽讗诪' 讚诇讙讘讬 讗讬住讜专 讗砖转 讗讞 诇讗 讘注讬谞谉 讬砖讬讘讛 讗讞转 讘注讜诇诐 讜讗诇讬讘讗 讚讛诇讻转讗 诪转谞讬' 讘讬谉 砖谞讜诇讚 讜讗讞"讻 讬讬讘诐 讜讘讬谉 砖讬讬讘诐 讜讗讞"讻 谞讜诇讚 讜诪讬讛讜 专砖"讬 讝"诇 驻讬专砖讛 讻砖谞讜诇讚 讜讗讞"讻 讬讬讘诐 讗讜 讗驻讬' 诇专"砖 讜诇讗 讬讚注讬' 讗诪讗讬 讚讛讗 讗住讬拽谞' 讘讙诪专讗 讚转谞讗 驻诇讜讙转讗 诪讬讬专讬' 讜讗驻砖专 讚专砖"讬 诇讗 谞拽讟讛 讘讚讜拽讗 讗诇讗 讚讘注讗 诇驻专讜砖讬 讛诇讻讛:





转讜住驻讜转 讬砖谞讬诐

讞诪砖 注砖专讛 谞砖讬诐 驻讜讟专讜转 爪专讜转讬讛谉. 讬砖 诪拽砖讬诐 讗诪讗讬 诪转讞讬诇 住讚专 谞砖讬诐 讘讬讘诪讜转 讚讛讗 讗转讞讜诇讬 驻讜专注谞讜转讗 诇讗 诪转讞诇讬谞谉 讜讗讚专讘讛 讛讬讛 诇谞讜 诇讛转讞讬诇 拽讚讜砖讬谉 讜讻转讜讘讜转 讜讙讬讟讬谉 讜讗讞"讻 讬讘诪讜转. 讜谞专讗讛 诪砖讜诐 讚讻转讬讘 讜讛讬讛 讗诪讜谞转 注转讱 讞讜住谉 讬砖讜注讜转 讜讗诪专讜 注转讱 讝讛 住讚专 诪讜注讚 讞讜住谉 讝讛 住讚专 谞砖讬诐 讜讗"讻 住讚专 谞砖讬诐 讛讜讗 讘转专 住讚专 诪讜注讚 讚诪住讬讬诐 讘诪住讻转 诪讜注讚 拽讟谉 讗) 讚讛讜讬 驻讜专注谞讜转讗 诇讻讱 讛转讞讬诇 住讚专 谞砖讬诐 讘诪住讻转 讬讘诪讜转 讜诪住诪讬讱 驻讜专注谞讜转讗 诇驻讜专注谞讜转讗 讻讚讗诪专讬谞谉 驻专拽 讛砖讜转驻讬谉 讚诪住诪讬讱 诪诇讻讬诐 讚住讜驻讬讛 驻讜专注谞讜转 诇讬专诪讬讛 讚讻讜诇讬讛 驻讜专注谞讜转. 讘) 讗讬 谞诪讬 诪驻专砖 转讞诇讛 讗讬讝讜 讗砖讛 讗住讜专讛 讜讗讬讝讜 讗砖讛 诪讜转专转 讜讛讚专 诪驻专砖 讻讜诇讛讜 诪讬诇讬 讚谞砖讬诐. 讜注讜讚 讬"诇 诪砖讜诐 讚讛讬讗 诪爪讜讛 专讗砖讜谞讛 砖讗讬专注讛 讘谞砖讬诐 讻讚讻转讬讘 讘转诪专 讘讗 讗诇 讗砖转 讗讞讬讱 讜讬讘诐 讗讜转讛:



讗) 讜注讜讚 讬"诇 诪砖讜诐 讚讘注讬 诇诪转谞讬 诇拽诪谉 砖砖 注专讬讜转 讞诪讜专讜转 诪讗诇讜 拽专讬 诇讛讜 谞砖讬诐 讗"谞 诇讗 诪爪讬 诇诪转谞讬 注专讬讜转 诪砖讜诐 讚讗讬 讛讜讛 转谞讬 注专讬讜转 诇讗 讛讜讛 讬讚注讬谞谉 诇诪注讜讟讬 讚专讘 讜专讘 讗住讬 讚讗讬讻讗 诇诪讬诪专 讚讛讗讬 讚诇讗 转谞讬 诇讛讜 诪砖讜诐 讚诇讗讜 注专讬讜转 谞讬谞讛讜 诇讻讱 转谞讗 讞诪砖 注砖专讛 谞砖讬诐:



讘) 讗"谞 诇拽诪谉 专讜爪讛 诇讜诪专 讛讻讬 讘谞砖讜讗讬谉 拽诪讬讬专讬 讻诇讜诪专 讘诪拽讜诐 讚砖讬讬讱 谞砖讜讗讬谉 拽诪讬讬专讬 讗讘诇 讘诪拽讜诐 讚诇讗 砖讬讬讱 专拽 讗讜谞住讬谉 诇讗 拽诪讬讬专讬 讜讘转讜 砖讬讬讻讗 讘谞砖讜讗讬谉 讜讗"讻 拽诪讬讬专讬 讘讛 诪转谞讬' 讜讗"转 诪谞讗 诇谉 讛讗 讚驻专讬砖 讘讬谉 诪诪谞讜 讘讬谉 诪讗讞专 讚诇诪讗 讚讜讜拽讗 讗砖讛 讜讘转讛 讗讘诇 诇讗 讘转讜 讜讗讬谉 诇讜诪专 讚谞驻拽讗 诇讬讛 诪讻诇 砖讻谉 讚讛讗 讗诪专讬谞谉 讘驻"讘 讗讬谉 注讜谞砖讬谉 诪谉 讛讚讬谉 讙讘讬 讗讞讜转讜 讚诇讗 讬诇驻讬谞谉 讘转 讗讘讬讜 讜讘转 讗诪讜 诪讻"砖 讚讘转 讗讘讬讜 讗讜 讘转 讗诪讜. 讜讬"诇 砖讗谞讬 (讛讻讗) [讛转诐] 讚讻转讬讘 诪讜诇讚转 讘讬转 讗讜 诪讜诇讚转 讞讜抓 讜诪转专讙诪讬谞谉 讘转 讗讘讬讱 讚讬诇讬讚讗 诪谉 讗讘讜讱 诪谉 讗转转讗 讗讞专讬谞讗 讗讜 讘转 讗诪讱 讚讗讬转诇讬讚讗 诪讙讘专 讗讜讞专谉. 诪砖诪注 讚拽专讗 诇讗 诪讬讬专讬 专拽 讘讘转 讗讘讬讜 讗讜 讘转 讗诪讜 诇讞讜讚 讗讘诇 讛讻讗 诇讗 讻转讬讘 诪注讜讟讗 讜讗"讻 砖驻讬专 谞驻拽讗 诇谉 讘转讜 诪讗砖转讜 诪讻"砖 讚讘转 讗砖转讜 砖讗讬谞讛 讘转讜 讜讗讬谉 讝讛 专拽 讙诇讜讬讬 诪诇转讗 讘注诇诪讗 讙) 讚讜讚讗讬 诪砖诪注 讘讻诇 注谞讬谉:



讙) 讜转诪讛 讘讬专讜砖诇诪讬 讝拽谉 砖讗讻诇 讞诇讘 诪讬 诪讜讚讬注讜 砖讞讬讬讘 讻专转 驻讬专讜砖 诪砖讜诐 砖讻讘专 注讘专 讞诪砖讬诐 讜诪砖谞讬 讚诪讬转 驻转讗讜诐 讜讻讜' 讜诪讗讬 驻专讬讱 诇讬诪讗 砖讘谞讬讜 讬讛讬讜 谞讻专转讬诐 诇驻讬专讜砖 讛拽讜谞讟专住 讚讻专转 讛讜讬 讻诪讜 注专讬专讬 讗讘诇 诇驻讬专讜砖 讚驻专讬砖讬转 谞讬讞讗 讜讬砖 诇讚讞讜转 讚诪讬讬专讬 讛转诐 讘讗讬谉 诇讜 讘谞讬诐 讗讜 砖讬砖 诇讜 讘谞讬诐 讙讚讜诇讬诐 讚) 砖讗讬谉 诪转讬诐 讘注讜谉 讗讘讬讛诐 诇驻讬 砖讗讬谉 讗讜讞讝讬诐 诪注砖讛 讗讘讜转讬讛诐 讘讬讚讬讛诐 讜转讜 诇讗 讞讝讬 诇讛讜 诇讛讜诇讬讚. 讜注讜讚 讬砖 诇讛讘讬讗 [专讗讬讛] 诪讚讗诪专讬谞谉 讘诪讜"拽 讻讬 讛讜讬谞讗 讘谉 讞诪砖讬诐 注讘讬讚谞讗 讬讜诪讗 讟讘讗 诇专讘谞谉 讚讗诪讬谞讗 谞驻讬拽谞讗 诪讻专转 讜驻专讬讱 讛转诐 谞讛讬 讚谞驻拽 诪讻专转 讚砖谞讬 诪讻专转 讚讬讜诪讬 诪讬 谞驻讬拽. 驻讬专讜砖 讬诪讜转 驻转讗讜诐. 讜转讬诪讛 诇驻讬专讜砖 讛拽讜谞讟专住 讗诪讗讬 诇讗 驻专讬讱 诪讻专转 讚讘谞讬 诪讬 谞驻拽. 讜讬砖 诇讚讞讜转 讻讚驻专讬砖讬转. 讚诪讬讬专讬 讘砖讗讬谉 诇讜 讘谞讬诐 讗讜 砖讬砖 诇讜 讘谞讬诐 讙讚讜诇讬诐 砖讗讬谉 讗讜讞讝讬谉 诪注砖讛 讗讘讜转讬讛诐 讘讬讚讬讛诐:



讚) 讗"谞 讻讬讜谉 砖讬砖 诇讛 讛讬转专 注"讬 讟讘讬诇讛 诪拽专讬 讬讘诪讛 讬讘讗 注诇讬讛 讗讘诇 讛谞讬 讗讬谉 诇讛诐 讛讬转专:





转讜住驻讜转 专讬"讚

讞诪砖 注砖专讛 谞砖讬诐 驻讜讟专讜转 爪专讜转讬讛谉 讜爪专讜转 爪专讜转讬讛谉 诪谉 讛讞诇讬爪讛 讜诪谉 讛讬讘讜诐 注讚 住讜祝 讻诇 讛讚讜专讜转, 讘转讜 讜讘转 讘转讜 讜讘转 讘谞讜 讘转 讗砖转讜 讜讘转 讘转讛 讜讘转 讘谞讛 讞诪讜转讜 讜讗诐 讞诪讜转讜 讜讗诐 讞诪讬讜 讗讞讜转讜 诪讗诪讜 讜讗讞讜转 讗诪讜 讜讗讞讜转 讗砖转讜 讜讗砖转 讗讞讬讜 诪讗诪讜 讜讗砖转 讗讞讬讜 砖诇讗 讛讬' 讘注讜诇诪讜 讜讻诇转讜 讛专讬 讗诇讜 驻讜讟专转 爪专讜转讬讛谉 讜爪专讜转 爪专讜转讬讛谉 诪谉 讛讞诇讬爪讛 讜诪谉 讛讬讘讜诐 注讚 住讜祝 讛注讜诇诐 讜讻诇谉 讗诐 诪转讜 讗讜 诪讬讗谞讜 讗讜 谞转讙专砖讜 讗讜 谞诪爪讗讜 讬讬诇谞讜转 爪专讜转讬讛谉 诪讜专转转 砖讗讬谉 讗转讛 讬讻讜诇 诇讜诪专 讘讞诪讜转讜 讜讗诐 讞诪讜转讜 讜讘讗诐 讞诪讬讜 砖谞诪爪讗讜 讗讜 砖诪讬讗谞讜, 讻讬爪讚 驻讜讟专转 爪专讜转讬讛谉 讛讬转讛 讘转讜 讗讜 讗讞转 诪讻诇 讛注专讬讜转 讛讗诇讜 谞砖讗讜讛 诇讗讞讬讜 讜诇讜 讗砖讛 讗讞专转 讜诪转 讻砖诐 砖讘转讜 驻讟讜专讛 讻讱 爪专转讛 驻讟讜专讛 讛诇讻讛 爪专转 讘转讜 讜谞砖讗转 诇讗讞讬讜 讛砖谞讬 讜诇讜 讗砖讛 讗讞专转 讜诪转 讻砖诐 砖爪专转 讘转讜 驻讟讜专讛 讻讱 爪专转 爪专转讛 驻讟讜专讛 讗驻讬诇讜 讛谉 诪讗讛, 讻讬爪讚 讗诐 诪转讬讛谉 爪专讜转讬讛谉 诪讜专转讜转 讛讬转讛 讘转讜 讗讜 讗讞转 诪讻诇 讛注专讬讜转 讛讗诇讜 谞砖讜讗讜转 诇讗讞讬讜 讜诇讜 讗砖讛 讗讞专转 讜诪转讛 讘转讜 讗讜 谞转讙专砖讛 讜讗讞"讻 诪转 讗讞讬讜 爪专转讛 诪讜转专转, 讜讻诇 讛讬讻讜诇讛 诇诪讗谉 讜诇讗 诪讬讗谞讛 爪专转讛 讞讜诇爪转 讜诇讗 诪转讬讘诪转, 砖砖 注专讬讜转 讞诪讜专讜转 诪讗诇讜 诪驻谞讬 砖讛谉 谞砖讜讗讜转 诇讗讞专讬诐 爪专讜转讬讛谉 诪讜转专讜转 讗诪讜 讜讗砖转 讗讘讬讜 讗讞讜转 讗讘讬讜 讗讞讜转讜 诪讗讘讬讜 讜讗砖转 讗讞讬讜 诪讗讘讬讜 讜讗砖转 讗讞讬 讗讘讬讜 讘"砖 诪转讬专讬谉 讛爪专讜转 诇讗讞讬讜 讜讘"讛 讗讜住专讬谉 讞诇爪讜 讘"砖 驻讜住诇讬谉 诪谉 讛讻讛讜谞讛 讜讘"讛 诪讻砖讬专讬谉 谞转讬讘诪讜 讘"砖 诪讻砖讬专讬谉 讜讘"讛 驻讜住诇讬谉 讗注"驻 砖讗诇讜 驻讜住诇讬谉 讜讗诇讜 诪讻砖讬专讬谉 诇讗 谞诪谞注讜 讘"砖 诪诇讬砖讗 谞砖讬诐 诪讘"讛 讜诇讗 讘"讛 诪讘"砖 讻诇 讛讟讛专讜转 讜讛讟讜诪讗讜转 砖讗诇讜 诪讟讛专讬谉 讜讗诇讜 诪讟诪讗讬谉 诇讗 谞诪谞注讜 注讜砖讬谉 讟讛专讜转 讗诇讜 注"讙 讗诇讜:





驻讬' 讟"讜 谞砖讬诐 讛谉 砖讛谉 诪讜转专转 诇专讗讜讘谉 讜讛谉 注专讬讜转 诇砖诪注讜谉 讗讞讬讜 诪爪讚 讛讗讘 讜诪驻谞讬 砖讛谉 诪讜转专转 诇专讗讜讘谉 讜讛谉 注专讬讜转 诇砖诪注讜谉 讗讞讬讜 诪爪讚 讛讗讘 讜诪驻谞讬 砖讛谉 诪讜转专转 诇专讗讜讘谉 拽讜专讗谉 讛转谞讗 谞砖讬诐, 讗讘诇 砖砖 注专讬讜转 讚住讬驻讗 砖讛谉 讗住讜专讜转 诇讻诇 讛讗讞讬谉 讜讗讬谉 拽讚讜砖讬谉 转讜驻住讬谉 讘讛谉 诇砖讜诐 讗讞 拽讜专讗谉 注专讬讜转, 讘转讜 砖诇 砖诪注讜谉 诪讜转专转 诇专讗讜讘谉 讜讻谉 讘转 讘转讜 讜讘转 讘谞讜 讜讻谉 讘转 讗砖转讜 砖讗诐 谞砖讗 砖诪注讜谉 讗砖讛 讜讛讜诇讬讚讛 诇讜 讘转 讬讻讜诇 专讗讜讘谉 诇讬拽讞 讗讜转转讛 讛讘转 讜讻谉 讘转 讘转讛 讜讘转 讘谞讛 诇砖诪注讜谉 讛谉 注专讬讜转, 讜讻谉 讗诐 谞砖讗 砖诪注讜谉 讗砖讛 讬讜讻诇 专讗讜讘谉 诇讬拽讞 讗诐 讗讜转讛 讛讗砖讛 砖讛讗讬 讞诪讜转讜 砖诇 砖诪注讜谉 讜讗诐 讗诪讛 砖讛讗讬 讗诐 讞诪讜转讜 砖诇 砖诪注讜谉 讜讗诐 讗讘讬讛 砖诇 讗讜转讛 讛讗砖讛 砖讛讬讗 讗诐 讞诪讬讜 砖诇 砖诪注讜谉, 讜讻谉 谞诪讬 讬讻讜诇 诇讬拽讞 专讗讜讘谉 讗讞讜转 砖诪注讜谉 诪诪爪讚 讛讗诐 讻讙讜谉 讬注拽讘 砖谞砖讗 诇讗讛 讜讛讜诇讬讚 诪诪谞讛 专讗讜讘谉 注讜讚 谞砖讗 专讞诇 砖讛讬转讛 诇讛 讘转 诪讗讬砖 讗讞专 讜讛讜诇讬讚 诪诪谞讛 专讗讜讘谉 注讜讚 谞砖讗 专讞诇 砖讛讬转讛 诇讛 讘转 诪讗砖讬 讗讞专 讜讛讜诇讬讚 诪诪谞讛 砖诪注讜谉 讜讗讜转讛 讛讘转 讛讬讗 讗讞讜转 砖诪注讜谉 诪爪爪讚 讛讗诐 讜讛讬讗 谞讻专讬转 诇专讗讜讘谉 讜讻谉 谞诪讬 讬讻讜诇 专讗讜讘谉 诇讬砖讗 讗讞讜转 讗讞诇 砖讛讬讗 讗砖转 讗讘讬讜 讜诇砖诪注讜谉 讛讗讬 讗讞讜转 讗诪讜 讜讻谉 谞诪讬 讬讻讜诇 专讗讜讘谉 讜砖诪注讜谉 诇讬砖讗 砖转讬 讗讞讬讜转 讜讗砖转 专讗讜讘谉 讛讬讗 诇砖诪注讜谉 讗讞讜转 讗砖转讜 讜讻谉 谞诪讬 讬讻讜诇 专讗讜讘谉 诇讬砖讗 讗砖转 讗讞讬讜 砖诇 砖诪注讜谉 诪爪讚 讛讗诐 讻讙讜谉 讬注拽讘 谞砖讗 诇讗讛 讜讛讜诇讬讚 诪诪谞讛 砖诪注讜谉 注讜讚 谞砖讗 专讞诇 讜讛讜诇讬讚 诪诪谞讛 专讗讜讘谉 讜专讞诇 讻砖谞砖讗讛 讬注拽讘 讛讬' 诇讛 讘谉 诪讗砖讬 讗讞专 讜讗讜转讜 讛讘谉 讛讜讗 讗转讞 诇砖诪注讜谉 诪爪讚 讛讗讘 讜诇专讗讜讘谉 讛讜讗 谞讻专讬 讛诇讱 讗讜转讜 讛讘谉 讜谞砖讗 讗砖讛 讜谞转讗诇诪谞讛 诪诪谞讜 讗讜 谞转讙专砖讛 讗讜转讛 讛讗砖讛 讛讗讬 讗住讜专讛 砖讛讗讬 讗砖转 讗讞讬讜 诪讗诪讜 讜诪讜转专转 诇专讗讜讘谉, 讜讻谉 谞诪讬 讬讻讜诇 专讗讜讘谉 诇讬砖讗 讗砖转 讗讞讬讜 砖诇讗 讛讬' 注讜诇诪讜 讻讙讜谉 讬注拽讘 砖讛讜诇讬讚 专讗讜讘谉 讜讗讞 讗讞讚 讜讛诇讱 讗讜转讜 讛讗讞 讜谞砖讗 讗砖讛 讜诪转 讘诇讗 讘谞讬诐 讜谞驻诇讛 讗砖转讜 诇驻谞讬 专讗讜讘谉 诇讬讘讜诐 讜讗讞"讻 谞讜诇讚 砖诪注讜谉 讗讜转讛 讛讬讘诪讛 谞拽专讗转 诇砖诪注讜谉 讗砖转 讗讞讬讜 砖诇讗 讛讬' 讘注讜诇诪讜 讜讻转讬讘 讻讬 讬砖讘讜 讗讞讬诐 讬讞讚讬讜 砖讛讬转讛 诇讛诐 讬砖讬讘讛 讗' 讘注讜诇诐 讗讜转讜 讛讗讞 专讗讜讬 诇讬讘诐 驻专讟 诇讝讛 砖诇讗 讛讬转讛 诇讛谉 讬砖讬讘讛 讗' 讘注讜诇诐 讛诇讻讱 讗讜转讛 讛讬讘诪讛 讗砖转 讗讜转讜 讛讗讞 讛讗讞专 讗住讜专讛 诇砖诪注讜谉 讜诪讜转专转 诇专讗讜讘谉, 讚讻砖讬诪讜转 专讗讜讘谉 讗注"驻 砖诪讻讞 专讗讜讘谉 谞讜驻诇转 诇驻谞讬讜 砖讝讬拽转 讗讜转讜 讛讗讞 驻拽注讛 讻砖讬讘诪讛 专讗讜讘谉 讜注讻砖讜 诪讻讞 专讗讜讘谉 讛讬讗 谞讜驻诇转 注诇讬讜 讗驻"讛 讻讬讜谉 砖谞讗住专讛 注诇讬讜 砖注讛 讗' 讛讬讗 讗住讜专 讛诇讜 注讚 注讜诇诐 讜讻谉 谞诪讬 讬讻讜诇 专讗讜讘谉 诇讬砖讗 讗砖转 讘转 砖诪注讜谉 讗讞讬讜 讗诐 诪转 讗讜 讙专砖讛 讜注诇 砖诪注讜谉 讛讬讗 讗住讜专讛 诪驻谞讬 砖讛讬讗 讻诇转讜 讗诇讜 讛谉 讟"讜 谞砖讬诐 砖讛谉 讗住讜专讜转 诇砖诪注讜谉 讗讬住讜专 注专讜讛 讜诇专讗讜讘谉 讗讞讬讜 讛谉 诪讜转专转 讜讗诐 谞砖讗 专讗讜讘谉 讗' 诪讛谉 讜诪转 讘诇讗 讘谞讬诐 驻讟讜专讛 讛讗讬 诪谉 讛讞诇讬爪讛 讜诪谉 讛讬讘讜诐, 讗' 诪讛谉 讜诪转 讘诇讗 讘谞讬诐 驻讟讜专讛 讛讬讗 诪谉 讛讞诇讬爪讛 讜诪谉 讛讬讜讘讜诐, 讜讻谉 谞诪讬 讗诐 谞砖讗 专讗讜讘谉 讗砖讛 讗讞专转 注诐 注专讜转 砖诪注讜谉 讻诪讜 砖讛注专讜讛 驻讟讜专讛 诪讬讘讜诐 讜诪讞诇讬爪讛 讻讱 爪专转讛 驻讟讜专讛, 砖讛注专讜讛 驻讜讟专讜转 爪专转讛 讛专讬 讗诇讜 驻讜讟专讜转 爪专讜转讬讛谉 讜爪专讜转 爪专讜转讬讛谉 诪谉 讛讞诇讬爪讛 讜诪谉 讛讬讘讜诐 注讚 住讜祝 讻诇 讛注讜诇诐:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘转讜 驻讬专砖 讘拽讜谞讟专住 讻讜' 讗诇讗 讬砖 诇驻专砖 讘谞砖讜讗讬谉 拽诪讬讬专讬 专讘讬 讞讬讬讗 讚讛讻讬 诪砖诪注 诪讬诇转讬讛 讚专讘讬 讞讬讬讗 讻讜' 注讻"诇 讜讗注"讙 讚讛砖转讗 谞诪讬 诇驻讬专讜砖诐 注"讻 诇讗讘讬讬 专讘讬 讞讬讬讗 讘讗讜谞住讬谉 拽诪讬讬专讬 讬"诇 讚讘讛讗 驻诇讬讙讬 讚专讘 讬讛讜讚讛 讚讬讬拽 诇讬讛 诪诇转讬讛 讚专讘讬 讞讬讬讗 讘讻讜诇谉 讗谞讬 诪讜爪讗 讻讜' 讚诇讬砖谞讗 诪砖诪注 诪讜爪讗 讻讜诇谉 讘讛讬转专 讜诇讛讻讬 拽讗诪专 讚讚讜拽讗 讘谞砖讜讗讬谉 讜讗讘讬讬 诇讗 讚讬讬拽 诇讬讛 讛讗讬 诇讬砖谞讗 讜诪讜拽讬 诇讬讛 讘讗讜谞住讬谉 讗讘诇 诇驻讬专讜砖 讛拽讜谞讟专住 诇讬转 讻讗谉 住讘专讗 讘诪讗讬 讚驻诇讬讙讬 专讘 讬讛讜讚讛 讜讗讘讬讬 讻讬讜谉 讚讗讘讬讬 诪驻专砖 诇讬讛 讚诪讬讬专讬 讘讗讜谞住讬谉 诪讬 讚讞拽讜 诇专讘 讬讛讜讚讛 讚诪讬讬专讬 讘谞砖讜讗讬谉 讜诪讛 砖讬砖 注讜讚 诇讚拽讚拽 讘讝讛 诇驻专砖"讬 注讬讬谉 讘诪拽讜诪讜:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

[专砖"讬 讚"讛 讞诪讜转讜 砖诪转 讘注诇讛 讜讻讜'. 注讬' 讘诪讛专"诐 讗讘诇 诇驻讬 诪"砖 讘讞讚讜砖讬 讛诇讻讜转 诪讛讚讜专讗 讘转专讗 讘讚"讛 讜讗讬 讗转讛 讻讜' 诪讬讜砖讘 砖驻讬专 注"砖 讜拽"诇]:


讘转讜住驻讜转 讘讚"讛 注讚 住讜祝 讻讜'. 讻讬讜谉 讚转谞讗 注讚 住讜祝 讛注讜诇诐 爪专讜转 爪专讜转讬讛谉 诇诪讛 诇讬 讻讚驻专讬讱 讻讜'. 注讻"诇 诇讗 诪砖诪注 诇讛讜 讘讻讛"讙 诇讜诪专 诇讗 讝讜 讗祝 讝讜 拽转谞讬 讻讬讜谉 讚爪专讜转 爪专讜转讬讛谉 讘讻诇诇 住讜祝 讛注讜诇诐 讛谉 讚诪讛"讟 诪砖诪注 诇讛讜 讚驻专讬讱 讘讛讻讜转讘 驻讬专讜转 驻讬专讜转讬讛谉 诇"诇 讻讜'. 讜讗讛讗 转讬专爪讜 讚讜讚讗讬 讗讜专讞讬讛 讚诪转谞讬转讬谉 谞诪讬 讘讻讛"讙 诇诪转谞讬 诇讗 讝讜 讗祝 讝讜 讗诇讗 讚讘讛讻讜转讘 驻专讬讱 讚诇讗 讛讬讛 爪专讬讱 诇讻转讜讘 讻讜' 讜砖讜讘 讛拽砖讜 讜讗诐 转讗诪专 讜讻讬讜谉 讚转谞讗 爪专讜转讬讛谉 注讚 住讜祝 讛注讜诇诐 诇"诇 讚讛讻讬 讚讬讬拽 讘转诪讜专讛 讻讜' 注讻"诇 讗讘诇 讗讛讛讬讗 讚讛讻讜转讘 讜讚讗讬 讚诇"拽 诇讛讜 讚讗讬讻讗 住讘专讗 诇讞诇拽 讘讬谉 驻讬专讜转 驻讬专讜转讬讛谉 诇注讚 住讜祝 讛注讜诇诐 讗讘诇 讛讻讗 诇讗 驻住讬拽讗 诇讛讜 砖讜诐 住讘专讗 讜讛讜讛 讚讜诪讬讗 讚转诪讜专讛 讜讗讛讗 转专爪讜 讚讛"谞 讛讻讗 讗讬讻讗 砖讜诐 住讘专讗 诇讗住讜专 讟驻讬 爪专讜转 爪专讜转讬讛谉 讜拽"诇:


[讘讗"讚 讜讗"转 讻讬讜谉 讚转谞讗 爪专讜转 爪专讜转讬讛谉 讜讻讜'. 专"诇 讛诇讗 讗讬谉 讻讗谉 诇讗 讝讜 讗祝 讝讜 讚讗讬谉 讝讛 专讘讜转讗 讚讛讬讗 讛讬讗 讜讗驻讬诇讜 诪爪专讜转 爪专讜转讬讛谉 诇讘讚 谞砖诪注 注讚 住讜祝 讛注讜诇诐 讜讚讜"拽 ]:


[讚"讛 讘转讜 讻讜'. 讜注讜讚 诇讗讘讬讬 讚讗诪专 讚专讘讬 讞讬讬讗 讻讜'. 注讬讬谉 讘讞讬讚讜砖讬诐 讜讘诪讛专"诐 讜诇讚讬讚讬 谞专讗讛 诇驻专砖 讚讗讬 讘诪转谞讬' 驻诇讬讙讬 讗讬谉 住讘专讗 诇讜诪专 讘诪讗讬 拽诪驻诇讙讬 诇讗驻讜拽讬 讗讬 驻诇讬讙讬 讘讚专讘讬 讞讬讬讗 砖驻讬专 讗讬讻讗 诇诪讬诪专 讚专讘 讬讛讜讚讛 住讘专 讚诇' 讘讻讜诇谉 讗谞讬 拽讜专讗 讛讬讬谞讜 讘专讙讬诇 讜讗讘讬讬 住讘专 讚讛讗 诪转谞讬' 讜讚讗讬 注"讻 专' 讘讗讜谞住讬谉 拽讗讬 专讘讬 讗诪转谞讬' 诪诪讬诇讗 讙诐 专讘讬 讞讬讬讗 诪转驻专砖讬 讘诪转谞讬' 讜拽"诇]:


[讚"讛 讗砖转 讗讞讬讜 讜讻讜' 讜讚讜讞拽 诇讜诪专 讜诇驻专砖 讜讻讜'. 注讬讬谉 讘诪讛专"诐 讜诇讚讬讚讬 谞专讗讛 讚讚讘专讬 讛转"讻 讗转讬 讻驻砖讜讟讜 讚讛讬讬谞讜 讜讚讗讬 讚谞诇诪讜讚 讙诐 讗讞讬讜 诪讗诪讜 讜讛"讛 讘讗讞讬讜 诪讗讘讬讜 讘讬砖 诇讜 讘谞讬诐 讜注"讝 拽讗讬 砖驻讬专 诪讛 讚讜讚转讜 讘讬谉 诪讗讘 讘讬谉 诪讗诐 诇讗驻讜拽讬 讘讗讞讬讜 诪讗讘 讘讗讬谉 诇讜 讘谞讬诐 讬讛讬讛 诪讜转专 讜讻讜' 讜讚讜拽 诪讛专"诐 谞专"讜]:


[讘讗"讚 讜谞讜讻诇 诇讜诪专 诇驻讬 讛砖"住 砖诇谞讜 讚诪讬转讛 讘讬讚讬 砖诪讬诐 讗讞专 住' 讜拽讜讚诐 讝诪谉 讻专转 讻讜'. 注讻"诇 讻"讛 讘驻住拽讬 转讜住驻讜转 讜专爪讛 诇讜诪专 诇讬讬砖讘 讘讝讛 驻专讬讻讗 注"驻 砖"住 砖诇谞讜 讜诪讻诇 诪拽讜诐 砖"住 砖诇谞讜 讞讜诇拽 注诇 讬专讜砖诇诪讬 讜拽"诇]:





诪讛专"诐

诪转谞讬' 讞诪讜转讜 驻专砖"讬 砖诪转 讘注诇讛 讜谞砖讗讛 讗讞讬讜. 讛"讛 讚讛讜讛 诪爪讬 诇驻专讜砖讬 讻讙讜谉 砖诪注讜谉 砖谞砖讗  讘转 专讗讜讘谉 讜讗讬谉 诇专讗讜讘谉 讝专注 讗讞专 讜诪转讛 讗讜转讛 讛讘转 讜讗讞专 讻讱 诪转 专讗讜讘谉 讜谞驻诇讛 讗砖转 专讗讜讘谉 砖讛讬讗 讞诪讜转讜 砖诇 砖诪注讜谉 诇驻谞讬 砖诪注讜谉 诇讬讘讜诐:


专砖"讬 讚"讛 讜讗诐 讞诪讜转讜 讜讻讜' 讗讘诇 讘转讜 诪讗谞讜住转讜 诇讗 讬诇驻讗 诪讛讻讗 讜诪拽专讗 讗讞专讬谞讗. 驻讬专讜砖 诪讚讻转讬讘 注专讜转 讘转 讘转讱 讜讘转 讘谞讱 讜讘转讜 注爪诪讛 诇讗 讻转讬讘 讜讬诇驻讬谞谉 诇讛 诪讛谞讛 讛谞讛 讻讚诇拽诪谉 专讬砖 讚祝 谞':


讚"讛 讗讞讜转讜 诪讗诪讜 讜讻讜' 注讚 砖讗讬谉 讞讬讜讘 讬讘讜诐 讗诇讗 讘讗讞讬讜 诪讗讘讬讜. 讻转讘 讝讛 诇驻讬 砖讛讜拽砖讛 诇讜 诇诪讛 谞拽讟 讛转谞讗 讘讝讛 讛注谞讬谉 砖讗讞讜转讜 诪讗诪讜 谞砖讜讗讛 诇讗讞讬讜 诪讗讘讬讜 讜诇讗 谞拽讟 讗讬驻讻讗 讻讙讜谉 砖讗讞讜转讜 诪讗讘讬讜 谞砖讜讗讛 诇讗讞讬讜 诪讗诪讜 诇讻讱 讻转讘 砖讗讬谉 讞讬讜讘 讬讘讜诐 讜讻讜':


转讜住' 讚"讛 注讚 住讜祝 讛注讜诇诐 讜讻讜' 注讚 讚讛转诐 讜讚讗讬 诇讗 讛讬讛 爪专讬讱 诇讻转讜讘 讜讻讜'. 专"诇 讚讛转诐 讘讻讜转讘 诇讗砖转讜 讚讬谉 讜讚讘专讬诐 讗讬谉 诇讬 讘谞讻住讬讬讱 讜讘驻讬专讜转讬讛诐 讜讘驻讬专讬 驻讬专讜转讬讛诐 讜讻讜' 讜讛转诐 讘讻转讬讘转 讛砖讟专 诇讗 砖讬讬讱 诇讜诪专 诇讗 讝讜 讗祝 讝讜 讗讘诇 讘讚讘专讬 讛转谞讗 砖讬讬讱 诇讜诪专 诇讗 讝讜 讗祝 讝讜 讜讛讚专 讛拽砖讜 讛转讜住' 讛讗 讗讬谉 专讘讜转讗 讟驻讬 讘诪讛 砖转谞讗 注讚 住讜祝 讛注讜诇诐 讜诇讗 讛讜"诇 诇诪讬转谞讬:


讚"讛 讘转讜 讜讻讜' 诪讗谞讜住转讜 讜讻讜' 注讚 讚讗"讻 讛讬讬谞讜 讘转 讗砖转讜 讜讻讚讗诪专 谞诪讬 诇拽诪谉 讜讻讜'. 讬砖 诇讚拽讚拽 诪讛 爪专讬讻讬谉 讛转讜住' 专讗讬讛 讝讜 诇住转讜专 驻专砖"讬 讛讗 专砖"讬 讘注爪诪讜 驻讬' 讛讻讗 讘讛讚讬讗 讚诪讬讬专讬 讛讻讗 讘讘转讜 诪讗谞讜住转讜 诪砖讜诐 讚讗讬诇讜 讘转讜 诪讗砖转讜 讛讬讬谞讜 讘转 讗砖转讜 讜讻讜' 讜讗"讻 讚讘专讬 专砖"讬 讛讻讗 讜讚诇拽诪谉 谞住转专讬诐 诪讬谞讬讛 讜讘讬讛 讜讬"诇 讚讛转讜住' 讛讘讬讗讜 专讗讬讛 讝讜 砖诇讗 转讗诪专 诪谞诇谉 讚讚讘专讬 专砖"讬 讚诇拽诪谉 讗讬谞诐 讗诪转 谞讬诪讗 讗讬驻讻讗 砖诪讛 砖驻讬专砖 诇拽诪谉 讛讜讛 讗诪转 讜讚讛讻讗 讗讬谞讜 讗诪转 诇讻讱 讛讘讬讗 专讗讬讛 讝讜 砖讚讘专讬讜 砖讘讻讗谉 讛诐 讗诪转:


讘讗"讚 讜注讜讚 诇讗讘讬讬 讚讗诪专 讚讻讜诇谉 讚专' 讞讬讬讗 讗讻讜诇讛 诪转谞讬' 拽讗讬 讜讻讜'. 讬砖 诇讚拽讚拽 诪讛 诪讘讬讗 专讗讬讛 诪讚讘专讬 讗讘讬讬 诇讚讘专讬 专讘 讬讛讜讚讛 讛讗 驻诇讬讙讬 诇拽诪谉 讘讝讛 讜讬"诇 讚注讚 讻讗谉 诇讗 驻诇讬讙讬 讗诇讗 讘驻讬专讜砖 讚讘专讬 专' 讞讬讬讗 讗讘诇 讘驻讬专讜砖 讛诪砖谞讛 诇讗 驻诇讬讙讬 讜讛讜讗讬诇 讚诇讚讘专讬 讗讘讬讬 讗讬讬专讬 诪转谞讬' 讘讘转讜 诪讗谞讜住转讜 讛"讛 诇讚讘专讬 专讘 讬讛讜讚讛 讚讘讛讗 诇讗 驻诇讬讙讬:


讚"讛 讗砖转 讗讞讬讜 诪讗诪讜 注讚 讜讚讜讞拽 诇讜诪专 讜诇驻专砖 讜讻讜'. 讬砖 诇讚拽讚拽 讛讗 诇讗 讬转讻谉 驻讬专讜砖 讝讛 讻诇诇 讚诇驻讬专讜砖 讝讛 注"讻 爪"诇 讚讛"拽 讘讗砖转 讗讞讬讜 诪讗讘讬讜 讛讻转讜讘 诪讚讘专 专"诇 砖讗驻讬诇讜 讘讗砖转 讗讞讬讜 诪讗讘讬讜 砖讗讬谉 诇讜 讘谞讬诐 砖讬砖 诇讜 讛讬转专 诇讗讞专 诪讬转讛 讗注驻"讻 讗住讜专讛 诪讞讬讬诐 讗转讛 讗讜诪专 讜讻讜' 讗讜 讗讬谞讜 讗诇讗 讘讗砖转 讗讞讬讜 诪讗诪讜 专"诇 讗砖转 讗讞讬讜 诪讗讘讬讜 诪讜转专转 讗驻讬诇讜 诪讞讬讬诐 讜讗"讻 诪讛 讗讜诪专 讗讞"讻 讜讛讚讬谉 谞讜转谉 讻讜' 诪讛 讗讞讜转 讗讘讬讜 讜讗讞讜转 讗诪讜 讘讬谉 诪谉 讛讗讘 讘讬谉 诪谉 讛讗诐 讜讻讜' 讜讝讛 讛讜讗 讘讛驻讜讱 诪诪讛 砖爪专讬讱 诇讚讜谉 讜爪"诇 讚讛"拽 讜砖诪讗 转讗诪专 讚注"讻 诇讗 诪讬讬专讬 讗诇讗 讘讗砖转 讗讞讬讜 诪谉 讛讗讘 讚讗砖转 讗讞讬讜 诪谉 讛讗诐 诇讬讻讗 诇诪讬诪专 讚诪谉 讛讗诐 讗讬谞讛 拽专讜讬讛 讗讞讜转 讜讗讬谉 讗住讜专讛 讻诇诇 讝讛 讗讬谞讜 讜讛讚讬谉 谞讜转谉 讜讻讜' 讜讛讜讗讬诇 讚讗砖转 讗讞讬讜 诪讗诪讜 讗住讜专讛 讗讬转 诇谉 诇讗讜拽诪讗 拽专讗 讚讜拽讗 讘讗砖转 讗讞讬讜 诪谉 讛讗诐 讗讘诇 讗砖转 讗讞讬讜 诪讗讘讬讜 讛讜讗讬诇 讜讬砖 诇讛 讛讬转专 诇讗讞专 诪讬转讛 转砖转专讬 讙"讻 诪讞讬讬诐 讜拽"诇:


讘讗"讚 讗"讻 讛讜"诇 诇讗拽砖讜讬讬 讗注专讬专讬 讚讗砖转 讗讞 诇"诇 讜讻讜'. 驻讬' 讚讗讬驻讻讗 诪讘注讬讗 诇讬讛 讚注专讬专讬 讚讻转讬讘 讙讘讬 讚讜讚转讜 讚讻转讬讘 讘专讬砖 讛驻专砖讛 讛讜讬 诇谉 诇诪讬诪专 讚讻转讘讬' 诇讛讬拽砖讗 讚讻诇 讛转讜专讛 讜讗注专讬专讬 讚讙讘讬 讗砖转 讗讞 讚讻转讬讘 诇讘住讜祝 讛讜讬 诇讬讛 诇讗拽砖讜讬讬 诇"诇:





讞讻诪转 砖诇诪讛

专砖"讬 讘讚"讛 讜讗诐 讞诪讜转讜 讻讜' 讝讛 讞诪讜转讜 讛住"讚:





专砖"砖

讙诪专讗 讘转讜 讜讘转 讘转讜 讜讘转 讘谞讜. 注讬' 讘转讜讬"讟 讟注诐 诪讚讜注 砖讬谞讛 讛转谞讗 住讚专讗 讚拽专讗 诇讛拽讚讬诐 讘转 讘转讜 诇讘转 讘谞讜. 讜诇驻诪砖"讻 讛砖"讗 讘转砖讜讘讛 讻"讟 讘讬砖讜讘 讛住讜讙讬讗 讚专"驻 讚' 诪讬转讜转 诇讚注转 讛专讗讘"讚 讚讛讬讻讗 讚诇讗 讗拽讚讬诐 拽专讗 诪砖讜诐 拽驻讬讚讗 诇讗 讞砖 讛转谞讗 诇诪讬谞拽讟 住讚专讗 讚拽专讗 (注"砖 讗"砖 讙诐 讻讗谉) 讜诇转讬专讜爪讜 讬拽砖讛 诇诪讛 讗拽讚讬诐 拽专讗 讘转 讘谞讛 诇讘转 讘转讛 (讜讻谉 讛转谞讗) 讚讛讗 讘转讛 讻转讬讘讗 讛转诐 讜讬"诇 诪砖讜诐 讚讻讘专 讛驻住讬拽 讗讞专 讘转讛 讘转讬讘讜转 诇讗 转讙诇讛. 讜讙讬' 讛专讬"祝 讜讛专讗"砖 讘转 讘转讛 讙"讻 拽讜讚诐 诇讘转 讘谞讛 讜讗讻诪"诇:



专砖"讬 讚"讛 讜讗诐 讞诪讜转讜. 讗讘诇 讘转讜 诪讗谞讜住转讜 讻讜' 讚讗砖讛 注"讬 拽讚讜砖讬谉 诪砖诪注. 注讬讬谉 诇拽诪谉 (讙 讗) 讘转讜住' 讘住讚"讛 讘转讜:



转讚"讛 注讚. 讜注讜讚 讗讜诪专 专"讬 讚诇专"讗 谞诪讬 讻讜'. 讻爪"诇:



转讚"讛 讗砖转讜. 讬砖 诇讜 讘谞讬诐 讗住讜专讛 讗讬谉 诇讜 讘谞讬诐 讻讜'. 讻爪"诇:



讘讗"讚 讚诪讛 讚讜讚转讜 讘讗砖转 讗讞讬 讗讘讬讜 诪讗讘讬讜 讻讚讬诇讬祝 讛转诐 注专讜转 讚讜讚讜 讻讜'. 讻谉 讗讬转讗 讙"讻 诇拽诪谉 (谞讚 讘):



转讚"讛 讜讗讞讜转. 讜讗驻讬诇讜 讘谞讚转讛 诪砖诪注 讘驻住讞讬诐 讻讜' 诪砖诪注 讚拽谞讬 诇讛. 诇讻讗讜专讛 诇驻讬 诪讛 砖驻讬' 砖诐 讘讚"讛 讘讗砖转讜 讘砖诐 专"讬 讗讬谉 诪砖诪注讜转 讻诇诇 讚拽谞讬 诇讛:



讘讗"讚 讘驻专拽 讘"砖 讚拽讗诪专 专讘讗. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗讞讜转讜 诪讗诪讜 讜讻讜' 讜讬诇驻讬谞谉. 诇拽诪谉 讚祝 讬讝 注"讘:


转讜住' 讚"讛 讗砖转 讗讞讬讜 诪讗诪讜 讜讻讜' 讬砖 讘讛 讻专转. 注讬讬谉 讻专讬转讜转 讚祝 讬讚 注"讘 转讚"讛 讗砖转 讗讞讬讜:





讞讬讚讜砖讬 专讘讬 注拽讬讘讗 讗讬讙专

转讜住' 讚"讛 讜讗讞讜转 讗砖转讜 讜讻讜', 讜驻专讬讱 注诇讛 诪"砖 讬讘诪转讜 讚拽注讘讬讚 诪爪讜讛 诪砖诪注 讚拽谞讬 诇讛.
讗祝 讚砖诐 讗诪专讬谞谉 注诇讛 讗砖转讜 谞诪讬 拽注讘讬讚 诪爪讜转 注讜谞讛 讜讛讗 驻砖讬讟讗 讚讘讗砖转讜 谞讚讛 诇讬讻讗 诪爪讜转 注讜谞讛, 讜注"讻 讚拽注讘讬讚 诪爪讜讛 讛讬讬谞讜 诇驻讬 讟注讜转讜 讚讟注讛 讘讚讘专 诪爪讜讛, 讗"讻 讛讻讗 谞诪讬 讬砖 诇讜诪专 讘讬讘诪讛 讻谉, 诪"诪 讬砖 专讗讬讛 诪讛讱 诇讬砖谞讗 讚砖诐 讚专"讬 讗讬转 诇讬讛 讚专"诇 讚谞转讞诇祝 诇讜 谞讜转专 讘爪诇讬 讚讞讬讬讘 讚讟注讛 讘讚讘专 诪爪讜讛 讜诇讗 注砖讛 诪爪讜讛 讞讬讬讘, 讗"讻 诪讚住"诇 讚讘讬讘诪转讜 谞讚讛 驻讟讜专 诪讜讻讞 讚讘讗诪转 注砖讛 诪爪讜讛 讜拽谞讬 诇讛, 讜驻讬专讻转 讛砖"住 讛谞"诇 讗砖转讜 谞讚讛 谞诪讬, 讛讬讬谞讜 诇讗讬讚讱 诇讬砖谞讗 讚专"讬 驻诇讬讙 注诇 专"诇 讜住"诇 讚讗驻讬诇讜 诇讗 注砖讛 诪爪讜讛 驻讟讜专, 讻谞诇注"讚 讘讻讜讜谞转诐 讗祝 讚诇砖讜谞诐 讗讬谉 诪讚讜拽讚拽 讻"讻:





砖注专讬 转讜专转 讘讘诇

(讘 讗 转讜住驻讜转) 讚"讛 讗砖转 讜讻讜' 讜转讬专抓 讛"专 诪砖讛 讜讻讜'.鈥斪撟� 砖讛专"诪 讝讛 讛讜讗 专"诪 诪拽讜爪讬 讘注诇 住诪"讙, 砖讻谉 注谞讬谉 讝讛 谞诪爪讗 砖诐 讘住讬' 拽"讟.

